WICE มั่นใจรายได้ปีนี้โต 30% ทำนิวไฮในรอบ 24 ปี ตามปริมาณงานเพิ่ม
WICE มั่นใจรายได้ปีนี้โต 30% ทำนิวไฮในรอบ 24 ปี ตามปริมาณงานเพิ่ม-รับรู้รายได้ผลการดำเนินงาน SEL เต็มปี
27 ก.พ. 2560

นางอารยา คงสุนทร ประธานเจ้าหน้าที่บริหาร บริษัท ไวส์ โลจิสติกส์ จำกัด (มหาชน) หรือ WICE เปิดเผยถึงภาพรวมธุรกิจในปี 60 คาดว่าจะสามารถสร้างการเติบโตต่อเนื่องและตั้งเป้าเติบโตไว้ 30% ซึ่งรายได้ในปีนี้จะเป็นการเติบโตสูงสุดของการดำเนินงานในรอบ 24 ปี โดยปัจจัยสนับสนุนการเติบโตมาจากการขยายตัวของปริมาณงานบริการทุกช่องทาง ทั้งด้านงานบริการนำเข้าส่งออกทางทะเล(Sea Freight)  ทางอากาศ (Air Freight) งานบริการพิธีการศุลกากร งานขนส่งในประเทศ และงานบริหารจัดการคลังสินค้า อีกทั้งในปีนี้บริษัทยังรับรู้รายได้จากการดำเนินงานของ SEL เข้ามาเต็มปีเป็นปีแรก